เครื่องบินพลังงานแสงอาทิตย์ Solar Impulse2 ออกบิน มุ่งหน้าฮาวายคืนนี้
เครดิตภาพ : BELGAIMAGE,เครื่องบินพลังงานแสงอาทิตย์ Solar Impulse2 เตรียมออกเดินทาง มุ่งหน้าสู่ฮาวายอีกครั้ง ในคืนนี้ หลังเครื่องบินชำรุด เนื่องจากสภาพอากาศเลวร้าย,วันที่ 23 มิถุนายน 2558 บุญธง ก่อมงคลกูล ผู้สื่อข่าวไทยรัฐประจำประเทศเบลเยียม รายงาน นิตยสารเลอวิฟของเบลเยียมรายงานว่า คณะผู้จัดการเครื่องบินพลังงานแสงอาทิตย์ Solar Impulse2 ที่ต้องจอดพักอยู่ประเทศญี่ปุ่นเป็นเวลาสามสัปดาห์ พยายามจะออกบินในคืนวันอังคารที่ 23 มิถุนายนนี้ มุ่งหน้าสู่เกาะฮาวาย เนื่องจากสภาพอากาศเปิด,พวกเรามีความรู้สึกว่าสภาพอากาศเปิดสำหรับการบินมุ่งหน้าไปยังเกาะฮาวาย โดยจะสามารถยืนยันได้ในเวลา 21.00 น. เวลาประเทศญี่ปุ่น (19.00 น. เวลาประเทศไทย) นายอองเดร่ บอร์ชแบร์ก นักบินได้ระบุบนทวิตเตอร์ของเขา โดยเขาจะเป็นผู้ควบคุมการบินเครื่องบินพลังงานแสงอาทิตย์ในการบินข้ามมหาสมุทรแปซิฟิกเป็นเวลา 5 วัน และ 5 คืน ถ้าสภาพอากาศเป็นใจให้เขาเดินทางถึงเกาะฮาวาย,หากว่าการออกขึ้นบิน ยืนยันได้ตามที่คาดหมาย เครื่องบินพลังงานแสงอาทิตย์ก็จะออกบินจากเมืองนาโกย่า ประเทศญี่ปุ่น ในเวลา 02.30 น. เวลาประเทศญี่ปุ่น (เวลา 00.30 น. เวลาประเทศไทย),โฆษกคณะผู้จัดการบินเครื่องบินพลังงานแสงอาทิตย์ Solar Impulse2 กล่าวว่า แบตเตอรี่ได้สะสมพลังงานไฟฟ้าไว้เต็มพิกัด ทำให้สามารถออกขึ้นบินได้ทุกเวลา และถ้าเป็นเวลากลางคืนก็สะดวกมากเพราะไม่มีการจราจรทางอากาศที่สนามบิน และพระอาทิตย์ขึ้นเช้ามากที่ประเทศญี่ปุ่น ทำให้เราสามารถขึ้นบินได้เร็วขึ้น เป็นการอธิบายถึงเหตุผลว่า ทำไมจึงสามารถขึ้นบินได้ในเวลาเช้ามืด,เครื่องบินพลังงานแสงอาทิตย์ Solar Impulse2 ได้ลงจอดที่ประเทศญี่ปุ่นเนื่องจากสภาพอากาศที่เลวร้าย ทำให้เครื่องบินชำรุด และได้รับการซ่อมแซมเรียบร้อยพร้อมที่จะทำการบินต่อไป แต่ก็ต้องจอดรอที่เมืองนาโกย่า ตั้งแต่วันที่ 2 มิถุนายน เนื่องจากเป็นช่วงฤดูฝนในประเทศญี่ปุ่น ทำให้สภาพอากาศไม่เปิด
เครื่องบินพลังงานแสงอาทิตย์ Solar Impulse2 เตรียมออกเดินทาง มุ่งหน้าสู่ฮาวายอีกครั้ง ในคืนนี้ หลังเครื่องบินชำรุด เนื่องจากสภาพอากาศเลวร้าย
เครื่องบิน,พลังงานแสงอาทิตย์,Solar Impulse2,ญี่ปุ่น,ทำการบิน,ฮาวาย,สภาพอากาศเปิด,อองเดร่ บอร์ชแบร์ก,นักบิน,ซ่อมแซม,ข่าว,ข่าวต่างประเทศ,ไทยรัฐออนไลน์